mk mk mk hbs_cyr mk hbs_cyr hbs_cyr hbs_cyr ru ce ru ru mk ru ru mk hbs_cyr ru ru ru mk uk hbs_cyr ru hbs_cyr hbs_cyr mk hbs_cyr hbs_cyr hbs_cyr ru ce ru ru mk ru ru mk hbs_cyr ru ru ru mk uk hbs_cyr ru hbs_cyr mk mk mk fr mk mk ru ru mk hbs_cyr ru ru ru mk mk mk mk mk mk uk mk uk mk mk mk mk mk mk mk mk mk ru mk uk gl nb ru mk mk mk mk mk mk uk ru ru hbs_cyr ru mk
Индустриски објекти – Фабрика Карпош АД Скопје
Ацо Шопов 761000, Скопје, Македонија
Пон. - Пет. 8:00 - 16:00Саб,Нед ЗАТВОРЕНО
Ацо Шопов 761000, Скопје, Македонија
Фабриката Карпош во текот на своето постоење изработува станбени објекти како крупнопанелен систем и монтажни индустриски објекти, погодни за различни типови производен простор, но и за магацински простор, оформен по желба и барање на инвеститорот.
Крупнопанелните монтажни згради тип „Карпош” се изведуваат како П+4+П, П+10, индивидуални семејни згради, згради во НИЗ и други комбинации. Овој флексибилен систем дава можност за градба на повеќе објекти со различни намени и со променливи висини и ширини на објектите.
Структурата на становите е од еднособни до повеќесобни
по желба на инвеститорот. Монтажните згради се состојат од подолжни и попречни дијафрагми, монтажни елементи цврсто врзани меѓу себе со специјални врски. Надворешните ѕидови се со дебелина д = 25 см, и со термичка изолација д = 6 см. Внатрешните ѕидови се со дебелина д = 14-16 см и преградни со д = 6-8см.
Обработката на фасадата и на покривот е можна со сите видови класични и современи материјали, по
желба на инвеститорот. Индустриските објекти, главно, може да се разделат во два типа:
Армиранобетонска монтажна конструкција систем „Карпош”, програмата А е наполно монтажна конструкција. Конструкцијата се состои од: столбови, примарни и секундарни Т-носачи, лакови со затега, коруби и фасадни платна, темелни греди и стопи. Распоните кои се совладуваат со овој систем се од 16 до 24 м.
Армиранобетонска монтажна конструкција систем „Карпош”, програмата Б е наполно монтажна конструкција, составена од столбови, главни носачи, темелни греди, ивични венци, рожници, фасадни платна и стопи. Распони кои се совладуваат со овој систем се од 6 од 18 м.
Конструкцијата нуди флексибилност во основа и по висина, а можни се и комбинации од двата система. Елементите се изработуваат на индустриски начин во метални калапи по важечки прописи и под постојана контрола во сопствена лабораторија.
Фасадните елементи се топлотно изолирани со стиропор со д=5-7 см, по барање на инвеститорот. Објектите се проектираат како еднобродни , двобродни и повеќебродни монтажни армиранобетонски конструкции. Конструкцијата на халите во попречниот правец е проектирана со распони И1 (20-24)м со вкупна должина, во зависност од проектот.
Во подолжен правец главните армиранобетонски носачи рамки се поставени на осно растојание И23-6м и со вкупна должина, во зависност од проектот, поврзани со подолжни армиранобетонски секундарни осачи со должина од 3 до 6м. На тој начин е формирана просторна рамка. Во подолжниот правец се формираат армиранобетонски рамки со распони зададени во Главниот проект.
По монтажата на армиранобетонските темели, армиранобетонскистолбови се поставуваат во чашките по што врската темел-столб се монолитизира со залевање на спојот со ситнозрнест бетон МБ-30 со максимално зрно на агрегатот д=16мм. На тој начин е обезбедено вклештувањето на столбовите во темелите.
Армиранобетонски подолжни греди налегнуваат со ребрата во посебно изработени жлебови на столбовите. Подолжните греди меѓу себе се поврзуваат со заварување на арматурата и со изработка на тн. “мокра” врска, односно со залевање на врската. Главните армиранобетонски носачи налегнуваат врз столбовите односно подолжните армиранобетонски греди и се поврзуваат, монолитизираат меѓу себе со мокри врски.
Затворањето на објектот е со монтажни армиранобетонски фасадни платна, кои се прицврстуваат за столбовите со заварување за челични плочки кои се оставени по висина на столбовите. Предноста на овие системи се мали димензии и тежини на елементите, добра статичка искористеност на елементите, брза монтажа, можност за етапно градење и економска конструкција. Затоа, погодни се за изградба на производни погони, складишта, стопански објекти, спортски и други видови на објекти.
Фабриката „Карпош” е производител на елементи за урбана опрема почнувајќи од бетонски декоративни плочи со различни димензии за уредување партери, тротоари, паркинзи, па сè до сложени монтажни конструктивни елементи за изведба на различни видови објекти.
Ацо Шопов 76, 1000, Скопје, Македонија
Централа: +389 2 2032 082
FAX: +389 2 2031 523
Фабрика Карпош потпиша рамковен договор за соработка со ЕВН Македонија
Реконструкција на улиците во Битола
Обнова на тротоарите во Општина Карпош
Copyright © 2015 Фабрика Карпош АД Скопје